Document ID: 31990R3380

ΚΑΝΟΝΙΣΜΟΣ (ΕΟΚ) αριθ. 3380/90 ΤΟΥ ΣΥΜΒΟΥΛΙΟΥ της 20ής Νοεμβρίου 1990 για την τροποποίηση του κανονισμού (ΕΟΚ) αριθ. 3034/80 περί καθορισμού των ποσοτήτων προϊόντων βάσης που θεωρούνται ότι έχουν χρησιμοποιηθεί στην παρασκευή εμπορευμάτων τα οποία υπάγονται στον κανονισμό (ΕΟΚ) 3033/80
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που ισχύει για ορισμένα εμπορεύματα που προκύπτουν από τη μεταποίηση γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3743/87 (2), και ιδίως το άρθρο 4 παράγραφος 1,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3034/80 (3), όπως τροποποιήθηκε τελευταία από τον κανονισμό (ΕΟΚ) αριθ. 3207/89 (4), έχει καθορίσει τις ποσότητες των γεωργικών προϊόντων που θεωρούνται ότι έχουν χρησιμοποιηθεί στην παρασκευή εμπορευμάτων, τα οποία υπάγονται στον κανονισμό (ΕΟΚ) αριθ. 3033/80 7 ότι για να εξασφαλιστεί η εφαρμογή των καταλλήλων ποσών, πρέπει να καθοριστούν ειδικά οι ποσότητες των γεωργικών προϊόντων που θεωρούνται ότι έχουν χρησιμοποιηθεί στην παρασκευή ορισμένων ειδών σοκολάτας γάλακτος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 3034/80 τροποποιείται όπως αναγράφεται στο παράρτημα 1 του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Κατόπιν αιτήσεως του ενδιαφερόμενου, ισχύει από την 1η Νοεμβρίου 1990. Σ' αυτή την περίπτωση, τα ποσά που εφαρμόζονται στα προϊόντα, τα οποία υπάγονται στον κωδικό ΣΟ 1806 32 90, πρόσθετος κωδικός 7832, είναι τα αναφερόμενα στο παράρτημα 2 του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1990.

Labels: 2
17